Gorazdovo výtvarné Námestovo

PROPOZÍCIE
XIX. ročníka celoslovenskej výtvarnej súťaže detí a mládeže
zameranej na národnú históriu

Vyhlasovateľ
Mesto Námestovo
Dom kultúry v Námestove
Spoločnosť Svätého Gorazda Bratislava
Národné osvetové centrum Bratislava  
 
   Dom kultúry v Námestove organizačne zabezpečuje ústredné kolo súťaže v spolupráci s Rímskokatolíckym farským úradom , Cirkevnou základnou školou sv. Gorazda v Námestove, Maticou slovenskou Martin, Spolkom sv. Vojtecha  Trnava  a vyhlasovateľmi súťaže. 

       Súťaž je zameraná na výtvarné stvárňovanie našich národných dejín, ktorých korene spadajú do obdobia života a pôsobenia nášho prvoučiteľa a svätca Gorazda, byzantských vierozvestcov sv. Cyrila a Metoda - apoštolov Slovanov, obdobia Veľkej Moravy s jej panovníkmi až po súčasnosť.
      Cieľom súťaže je pritiahnuť k záujmu o naše národné kresťanské a kultúrne dejiny a  históriu miest a obcí s  ich významnými osobnosťami čo najviac detí a mládeže. Zároveň, prostredníctvom historických poznatkov a  výtvarným stvárnením profilovať ich historické vedomie ako základ zdravého patriotizmu a národnej hrdosti.
Súťaž sa koná pod záštitou primátora mesta Námestovo Jána Kaderu.
      Gorazdovo výtvarné Námestovo je zároveň jedným z podujatí, ktoré sa konajú v rámci XXV. Svätogorazdovských dní na Slovensku a Dekády svätého Gorazda na Slovensku 2005 – 2015. 

Súťažné obdobie:
Termín súťaže: január  –16. máj 2014                                                                                       Termín výstavy:19.jún – 31. júl 2014                                                                                   Vernisáž výstavy, vyhlásenie výsledkov a odovzdanie ocenení :                                         19. júna 201 o 11.00 hod. v Dome kultúry v Námestove             
Termín sprievodných podujatí:19.jún 2015/tvorivé dielne, odborné semináre pre študentov, pedagógov ,kultúrny program, sv. omša obetovaná za súťažiacich/

Súťažné práce je potrebné zaslať do ústredného kola v termíne do 16.mája 
2014/vrátané/ na adresu: Dom kultúry, Štefánikova 208/7, 029 01 Námestovo

Témy: 
1. Osobnosti Veľkej Moravy - Gorazd, Cyril, Metod, Rastislav, Svätopluk ,Pribina, Koceľ, Sedempočetníci...
2. Národné a kresťanské dejiny, legendy ,povesti, príbehy
3. Významné udalosti a osobnosti z nášho mesta, obce...

Podmienky súťaže a kategórie:

a) Súťaže sa mže zúčastniť autor žijúci v Slovenskej republike vo veku od 6 do 19 rokov, ktorý je žiakom, respektíve študentom akéhokoľvek typu základnej alebo strednej školy, gymnázia, základnej umeleckej školy ,výtvarného krúžku, prípadne je samostatne tvoriacim autorom.

b) Kategórie	1.deti vo veku 6 - 9 rokov
2.deti vo veku 10 - 12 rokov
3.deti vo veku 13- 15 rokov
                        4. študenti stredných škôl 16-19 rokov

Výtvarný prejav:
Ľubovoľný - kresba, grafika, maľba, plastika, pastel, kombinované techniky 
Formát - min. od A4,
Práce musia obsahovať - meno, priezvisko a bydlisko autora, vek, škola, názov práce, súťažná     
                                        kategória   
- meno pedagóga, ktorý žiaka odborne viedol, ak tomu tak bolo

Práce nemôžu byť poslané do iných súťaží.
Práce nebudú vrátené školám. Ocenené práce zostávajú v archíve a budú využité na propagačné účely. Práce môžu byť vystavené aj v iných regiónoch Slovenska. Prevzaté reprodukcie budú vyradené zo súťaže, treba dať prednosť vlastnému stvárňovaniu.

Vyhlásenie výsledkov:
Výsledky súťaže budú zverejnené v tých médiách, ktoré prinesú propozície súťaže a zároveň budú písomne poslané autorom súťažných prác do 6.	júna 2014

Vyhodnotenie a ocenenie súťaže:

a) Výtvarné práce posúdi odborná porota. Hodnotí sa obsahové a umelecké stvárnenie témy. b) Odborná porota rozhodne o umiestnení autorov a udelení vecných cien
    V každej kategórii budú udelené vecné ceny a diplomy autorom ocenených prác za 1.2 .a 3.     Miesto. Hlavnú  cenu /finančnú/ udeľuje primátor  mesta Námestovo na návrh odbornej poroty.
c) Ak súťažné práce nedosiahnu požadovanú úroveň, odborná porota má právo navrhnúť                                                                                                       
    vyhlasovateľovi niektorú z cien neudeliť.

Kontaktná adresa:	Dom kultúry Námestovo
Štefánikova 208/7
                                               029 01 Námestovo
tel/fax:043/55 22 247, e-mail: officedkno.sk
web: www.dkno.sk